**Zvonimir Milčec** (Zagreb, 1938.) hrvatski književnik, najpoznatiji po svojim djelima posvećenim gradu Zagrebu, te pisac za djecu

Životopis
---------

Zvonimir Milčec, književnik i novinar, rođen (3.rujna 1938.) u Zagrebu, gdje se i školovao (srednja grafička škola, studirao na VPŠ-u; u Beogradu je završio novinarsku školu. Cijeli radni
vijek bio profesionalni novinar, radio kao reporter, kolumnist, urednik izdanja i pomoćnik glavnog urednika u Večernjem listu, te glavni urednik dvotjednika Zagrebački trg. Desetak 
godina bio je stalni kolumnist Jutarnjeg lista, pa ponovo kolumnist Večernjeg lista. Sada piše kolumne na više web stranica i portala, a upravo je završio knjigu o zagrebačkom Zoološkom
vrtu. Nagrađen je novinarskom nagradom za životno djelo Otokar Keršovani 2009. dobio književne nagrade: Grigor Vitez 1976. i Mlado pokoljenje 1977. te Nagradu grada Zagreba 1994.. Napisao romane U Zagrebu prije podne i Čovjek od novina, te knjigu pripovijetka Tekuće priče. Od dječje literature napisao romane Zvižduk s Bukovca, Posljednji zvižduk, Priča o
novinama i Tajna krvavog nosa. Kao tematske cjeline objavio je u knjigama i cijelu biblioteku feljtona, podlistaka i kolumni o Zagrebu. 

Većina knjiga izašla mu je u ponovljenim izdanjima. Prevođen je na ruski i poljski, engleski i njemački, a neke su knjige poslužile kao predlošci za televizijske dokumentarne serije, igrano-dokumentarne filmove i kratke umjetničke filmove, a za što je autor ujedno i scenarist zajedno s redateljem Mladenom Juranom. 

Cjelokupni književni i novinarski rad Zvonimira Milčeca vezan je uz rodni Zagreb i apsolutni je rekorder u objavljenim podliscima i kolumnama o Zagrebu po novinama (više od pedeset
godina redovito svaki tjedan). Sudjelovao u inicijativi podizanja spomenika Mariji Jurić Zagorki u Tkalčićevoj (rad akademskog kipara Stjepana Gračana), 1991. aktivan u povratku 
Fernkornovog spomenika banu Jelačiću 1990. a zahvaljujući njegovoj inicijativi i organizaciji Zagreb se 1988. odužio Augustu Šenoi, postavljanjem brončanog spomenika Marije Ujević u 
pjesnikovoj rodnoj Vlaškoj ulici.

Beletristika
------------

* Zvižduk s Bukovca, roman za djecu (1975.)
* U Zagrebu prije podne, roman (1979.)
* Posljednji zvižduk, roman za djecu (1980.)
* Priča o novinama, roman za djecu (1987.)
* Zvižduk s Bukovca i Posljednji zvižduk u zajedničkoj knjizi (1992.)
* Čovjek od novina, roman (1997.)
* Tekuće priče, pripovijetke (2002.)
* Tajna krvavog nosa, roman za djecu (2009.).

Feljtonistika
-------------

* Zadnja pošta Zagreb (1973.)
* Pozdravi doma (1975.)
* Zagreb je Zagreb (1981.)
* Dinamovo proljeće (1982.)
* ZGode (1985.),
* Dolac (1985.)
* Pozdrav iz Zagreba 1986.)
* Pješak u Zagrebu (1988.)
* Galantni Zagreb (1989.)
* Zagrebačka linija fronte, (1992.)
* Od Zagreba su ljepše samo Zagrepčanke (1993.)
* Zagreb je inače lijep (2001.)
* Fakat Zagreb (2004.),
* Seniori (2005.),
* Volite li Zagreb (uz hrvatski, na engleskom i njemačkom jeziku 2007.)
* Moj zagrebački rukopis - 50 godina s gradom (2007.)
* Zagrepčani i vaši i naši (2008.)

Publicistika
------------

* Piti ili ne piti (1968.),
* Povratak bana (1990.)
* Nečastivi na kotačima (1991.)
* Zagrebački gradonačelnici (1993.)
* Pliva - 70 godina najveće farmaceutske kuće (1997.)

Scenariji (TV)
--------------

* Zadnja pošta Zagreb (dokumentarni serijal, redatelj Mladen Juran 1976.-79.)
* Priča iz Maksimirske šume (srednjemetražni igrani film M. Jurana 1978.)
* Pozdrav iz Zagreba (dokumentarno-igrani serijal, red. M. Juran 1984.-86.)
* Stari album L.P-ija (glazbeni igrani film, red. M.Juran 1985.)
* Esplanada (šezdesetogodišnjica prestižnog hotela 1985.)

Scenariji (kino-filmovi)
------------------------

* Uzlet (dokumentarni film, red. M. Juran, snimatelj Branko Blažina 1976.)
* Ne gledaj gore (kratki dokumentarac, red. M. Juran, snimatelj Tomislav Pinter 1979.)
* Strah u dolini potoka Bliznec (dokumentarac, red. M. Juran 1985.)

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 91928436
* LCCN: n87819731
* ISNI: 0000 0000 6645 7979
* SUDOC: 031311261
* BNF: cb12255056n (podaci)
* NKC: js2012706404

 |